የህዳሴ ግድብን የሚያጠኑ ኩባንያዎችና የሶስቱ አገራት የቴክኒክ ኮሚቴዎች የሚመሩበት ረቂቅ ተዘጋጀ
በህዳሴ ግድቡ ዙሪያ ጥናቶችን የሚያጠኑ ሁለት ኩባንያዎችና የሶስቱ ሀገራት የቴክኒክ ኮሚቴዎች የሚመሩበት ረቂቅ መመሪያ ተዘጋጀ ።የታላቁ የኢትዮጵያ ህዳሴግድብ ተጽዕኖን ጥናት በተመለከተ ውይይት ሲያካሄዱ የቆዩት የኢትዮጵያ ፣ የሱዳንና ግብጽ የውሃ ሚንስትሮች የቴክኒክ ኮሚቴውና ሁለቱ በጥናት  የተሠማሩ ኩባንያዎች የሚመሩበትን ረቂቅ መመሪያ አዘጋጅተዋል።   የውሃ፣ መስኖናኢነርጂ ሚኒስትር የሆኑት ዶክተር ኢንጂነር ስለሺ በቀለ እንደገለጹት የታላቁ የኢትዮጵያ ህዳሴ ኤሌክትሪክ ኃይል ማመንጫ ግድብን ተዘዋውረው የተመለከቱት ሦስቱ አገራት የውሃ ሃብት ሚኒስትሮች ግድቡ በታችኛው ሀገራት ስለሚኖረው የአዋጭነት ጥናት በተመለከተ በአዲስ አበባ መክረዋል፡፡የሶስቱ ሀገራት የውሃ ሚኒስትሮች በህዳሴ ግድቡ ዙሪያ እየተካሄዱ ያሉ ሁለት ጥናቶችን ማስቀጠል በሚችሉባቸው ጉዳዮች ዙሪያ በዝግ ምክክር ማድረጋቸውንም ሚንስትሩ አመልክተዋል ፡፡ሦስቱ አገራት ባለፈው ዓመት መስከረም ወር ላይ ቢ አር ኤልና አርቴሊያ ከተባሉ የፈረንሳይ ኩባንያዎች ጋር በመሆን ሁለቱን ጥናቶች ለማስጠናት የሚወጣውን የ4ነጥብ5 ሚሊየን ዩሮ ወጭ ለመሸፈን መስማማታቸው ይታወቃል፡፡ ሆኖም ቀደም ሲል የቀረበው ጥናቱ በግብፅ በኩል ተቀባይነት ያገኘ ሲሆን ኢትዮጵያና ሱዳን በጥናቱ ላይ  ማስተካከያ እንደሚያስፈልገው አንስተው እንደነበር ይታወሳል ፡፡ሶስቱ ሀገራት በአሁኑ ሳምንት በውይይታቸው የዘገየውን ጥናትን ለማስቀጠልም በሚችሉባቸው ጉዳዮች ላይ በአዲስ አበባ የመከሩ መሆኑን የውሃ መስኖና ኢነርጅ ሚኒስትሩ ዶክተር ኢንጅነር ስለሺ በቀለ አስረድተዋል ፡፡ 